Tifuras tiseklanin di tezwara, nezmer ad d-nini d idlisen iseklanen i d-yettnulfun ɣer unnar n tɣuri ilmend n umazrag.Afares aseklan d tseddart tis-snat deg unnar n usennulfu aseklan: Ma yella myal asennulfu ad yeqqim kan d tikta, ur d yebḍi ara ɣef bab-is, neɣ ur d-yewweḍ ara ɣer unnar akken ad t-issinen yemdanen, ad d- nini belli asennulfu-a mazal ur ifuk ara. Myal asennulfu aseklan ilaq ad yebeṭtu ɣef bab-is, ad yuɣal d tifuras tiseklanin s ubrid n usizreg ilmend n tslugemt* neɣ n wayen nniḍen ara tent- id yessufɣen ɣer tudert tamazdayt. Deg uḥric-a amaru (R.) Escarpit yura-d deg udlis- ines anect-a: Iwakken ad yili udlis aseklan s tidet, wa ad yili d aneḍru n yimanis,d ilelli, yerna ad yuɣal d afares aseklan ilaq ad yebḍu ɣef umesnulfuy i t-id yesnulfan, issefk ad iqelleb waḥd-s ɣef tudert-is gar yemdanen.1